สวัสดีค่ะพอดีมีเรื่องปรึกษาค่ะ คือประจำเดือนเลื่อนมา5วันแล้วค่ะ มีเพศสัมพันธ์ครั้งล่าสุดต้นเดือนสิงหาคมค่ะแต่มีการใส่ถุงยางป้องกันนะคะ แต่ช่วงกลางเดือนสิงหากับเดือนกันยายนประจำเดือนยังมาปกตินะคะ และช่วงก่อนหน้านี้ก็มีการอดอาหารกับควบคุมอาหารบ้างค่ะเลยทำให้น้ำหนักลงไป3โล เลยอยากทราบสาเหตุค่ะ ว่ามีสาเหตุใดบ้างที่ทำให้ประจำเดือนเลื่อนคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยที่ไม่ขาด ไม่รั่วเพื่อป้องกันเอาไว้นั้น โอกาสตั้งครรภ์มีได้น้อยกว่า 2% ดังนั้นจากที่กล่าวมา ก็มีโอกาสตั้งครรภ์ได้น้อยประจำเดือนที่ไม่มาหรือมาช้ากว่า 35 วันแล้วเป็นความผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลดังนั้นนอกจากการตั้งครรภ์ก็ยังมีสาเหตุอื่นๆที่เป็นไปได้ แนะนำยืนยันการตั้งครรภ์ด้วยชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ การมีน้ำหนักตัวลดลงไปนั้น ถ้าลดลงรวดเร็วเป็นเปอร์เซ็นต์ที่เยอะเทียบกับน้ำหนักตัวปัจจุบันอาจทำให้มีประจำเดือนมาผิดปกติได้เช่นกัน แต่แนะนำตรวจยืนยันการตั้งครรภ์ดูก่อนค่ะ โดยหากให้ผลลบ แต่ประจำเดือนก็ยังไม่มา ควรไปยืนยันผลที่รพ.และหาสาเหตุต่อไป